
Da li je dopušteno nešto uvakufiti, ali pod uvjetom da vlasnik taj ***[vakuf](https://pitajucene.com/search/vakuf/questions/ "Pretraži pitanja o vakufu")*** može vratiti kada želi. Allah vas nagradio!


* 
* 
* 
* 
* 
* 
* 

 
Da li je dopušteno nešto uvakufiti, ali pod uvjetom da vlasnik taj vakuf može vratiti kada želi?

Ovaj uvjet nije validan i kosi se sa suštinom vakufskog ugovora, kao naprimjer, da vakif uvjetuje prodaju vakufa kada to poželi. ***[Vakuf](https://pitajucene.com/search/vakuf/questions/ "Pretraži pitanja o vakufu")*** je davanje Allaha radi, i nije ispravno nakon toga raspolagati s tim imetkom, kao što nije ispravno onome ko oslobodi roba ponovo ga vratiti u ropstvo. (Vidjeti: *El-Mugni*, 5/376, i *Revdatut-talibin*, 3/435.)


Čovjek koji pokloni neku stvar pa je ponovo traži sličan je psu koji povrati pa pojede to što je povratio, stoji u hadisu koji su zabilježili Buharija i Muslim, pa šta je onda s onim koji uvakufi neku stvar Allaha radi pa je ponovo traži?! Kada je riječ o ovom pitanju, islamski učenjaci pitanje ovako tretiraju u globalu, i to je stav učenjaka četiri pravne škole. (Vidjeti: *El-Mebsut*, 12/42, *Šerhu Fethil-Kadir*, 6/229-230, *El-Medžmu*, 9/168, *El-Insaf*, 7/25, *Mugnil-muhtadž*, 2/385.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


